**Ügyszám: H/4853-1/2024**

**Szálláshely-szolgáltatási tevékenység végzésének**

**2025. évi HATÓSÁGI ELLENŐRZÉSI TERVE**

A szálláshely-szolgáltatási tevékenység folytatásának részletes feltételeiről és a szálláshely-üzemeltetési engedély kiadásának rendjéről szóló 239/2009. (X.20.) Kormányrendelet 7/A. § (2) bekezdése éves ellenőrzési terv készítésének kötelezettségét írja elő.

A Kormányrendelet követelményeinek megfelelően – az abban rögzített szempontok figyelembevételével – Ceglédberceli Polgármesteri Hivatal 2025. évi ellenőrzési tervét, amely meghatározza az éves ellenőrzési terv tartalmát, az ellenőrzések tárgyát, az ellenőrzési időszakot, az ellenőrzések ütemezését, eszközét, módját és szempontrendszerét a továbbiak szerint adom ki.

**Jogszabályi háttér:**

A szálláshely-szolgáltatási tevékenység folytatásának részletes feltételeiről, és a szálláshely-üzemeltetési engedély kiadásának rendjéről szóló 239/2009. (X.20.) Kormányrendelet (továbbiakban Korm. rendelet)

Az általános közigazgatási rendtartásról szóló 2016. évi CL. törvény VI. fejezet 98-105. §-ai (a továbbiakban: Ákr.)

A kereskedelemről szóló 2005. évi CLXIV. törvény

A szolgáltatási tevékenység megkezdésének és folytatásának általános szabályairól szóló 2009. évi LXXVI. törvény

**Hatáskört és illetékességet megállapító jogszabályi rendelkezés:**

* a Korm. rendelet 2. § b) pontja

**Az ellenőrzés illetékességi területe**: (település neve)

* Ceglédbercel község közigazgatási területe

**Az ellenőrzés személyi hatálya:**

* Ceglédbercel község közigazgatási területén működő szálláshely-szolgáltatási tevékenységet végzők

**Az ellenőrzés célja és szempontjai:**

Ceglédbercel Község közigazgatási területén a Korm. rendelet hatálya alá tartozó szálláshely-szolgáltatási tevékenységet végzők működési-üzemeltetési feltételeinek vizsgálata, a jogszabályi előírások betartásának ellenőrzése, az esetleges jogsértő magatartás megszüntetésének – szükség szerint a szakhatóságokkal közösen történő – kikényszerítése, valamint a Korm. rendelet 12. §-a szerint vezetett nyilvántartás naprakészségének megőrzése.

Főbb szempontok:

* a NTAK felé történő regisztrációs kötelezettség megtörténtének vizsgálata
* a NTAK felé történő rendszeres adatszolgáltatási kötelezettség teljesítésének vizsgálata
* a szálláshelykezelő szoftver meglétének és használatának vizsgálata

**Az ellenőrzés időszaka:**

* az ellenőrzés 2025. január 01.-2025. szeptember 30. közötti időszakra terjed ki.

**Az ellenőrzést végzi:**

* Ceglédberceli Polgármesteri Hivatal 2 fő hivatali dolgozó

Szükség szerint közreműködő szakhatóságok:

* Pest Vármegyei Kormányhivatal Ceglédi Járási Hivatala (2700 Cegléd, Kossuth tér 1.) népegészségügyi, élelmiszerlánc-biztonsági és állategészségügyi feladatkörben
* Pest Vármegyei Kormányhivatal Építésügyi és Örökségvédelmi Főosztály Építésügyi Osztály 2. (2700 Cegléd, Kossuth tér 1.)
* Pest Vármegyei Katasztrófavédelmi Igazgatóság Ceglédi Katasztrófavédelmi Kirendeltség (2700 Cegléd, Széchenyi út 24-26.)

**A Hatósági ellenőrzés végrehajtásának ütemezése:**

|  |  |  |  |  |
| --- | --- | --- | --- | --- |
| **Szolgáltató megnevezése** | **Szolgáltató székhelyének címe** | **A vendéglátó üzlet megnevezése** | **A szálláshely típusa[[1]](#footnote-2)** | **A tervezett ellenőrzés időpontja (év / hónap vagy év/ negyedév)** |
| Inter-S-Trade Kft. | 1054 Budapest, Szemere u. 17. III. emelet 1. ajtó | Harlekin Birtok | egyéb szálláshely | 2024. I-III. negyedév |

A Ceglédberceli Településüzemeltetési Nonprofit Kft. által üzemeltetni kívánt Sváb Vendégház szálláshely minősítése nem valósult meg, NTAK regisztrációs száma: EG24099909, kereskedelmi szálláshelyként való bejelentkezése nem történt meg.

**Az ellenőrzés eszközei:**

1. Elektronikus nyilvántartások alapján történő vizsgálat
2. Adatszolgáltatások, iratbemutatás és egyéb tájékoztatás kérése

Az Ákr. 105. § (1)-(2) bekezdése szerinti hivatalbóli eljárásban a hatóság erre irányuló felhívására az ügyfél adatszolgáltatási kötelezettsége, iratbemutatás, közhiteles nyilvántartások ellenőrzése, helyszíni ellenőrzés.

2025. évben helyszíni szemlét nem végzünk.

**Az ellenőrzés menete:**

A Korm. rendelet 7/A. § (3) bekezdése alapján a jegyző a nyilvántartásba vett szálláshely-szolgáltatót – a (4) bekezdésben foglalt kivétellel – 6 évente legalább egy alkalommal hatósági ellenőrzés keretében ellenőrzi.

A Korm. rendelet 7/A. § (4) bekezdése alapján a jegyző a szálláshely-szolgáltató NTAK felé történő regisztrációs és rendszeres adatszolgáltatási kötelezettségét évente köteles hatósági ellenőrzés keretében ellenőrizni, melyet az ASP keretrendszer NTAK szakrendszerén keresztül köteles teljesíteni.

A jegyző kiemelten vizsgálja a hatósági ellenőrzés során

1. a szálláshely-szolgáltató eleget tesz az 5. §-ban foglalt rendelkezéseknek, és
2. a szálláshely megfelel a bejelentésben foglalt szálláshely-üzemeltetési tevékenység e rendeletben foglalt feltételeinek

* A jegyző értesíti a NTAK üzemeltetőjét azon szálláshelyekről, amelyek nem rendelkeznek szálláshely-kezelő szoftverrel vagy a hatósági ellenőrzés megállapítása alapján a NTAK-nál nem regisztráltak vagy a turisztikai térségek fejlesztésének állami feladatairól szóló törvény végrehajtásáról szóló kormányrendeletben foglalt adatszolgáltatási kötelezettségüket nem vagy nem megfelelően teljesítették.
* A Korm. rendelet 7/A. § (10) bekezdése alapján a hatósági ellenőrzés eredményeként készült jegyzőkönyvet vagy feljegyzést a jegyzők a NTAK üzemeltetője részére a hatósági ellenőrzést követő 8 napon belül megküldi.

A vizsgálatot az ágazati jogszabályokban megállapított rendelkezések, valamint az Ákr. VI. fejezet 98.-101. §-ban meghatározott, a hatósági ellenőrzésre vonatkozó szabályozás figyelembevételével kell lefolytatni.

Az ellenőrzésről – annak tervezett időpontjáról – minimum 5 nappal korábban értesíteni kell az ellenőrzésben érintett szálláshely-szolgáltatót.

Amennyiben szakhatóság közreműködése indokolt, az ellenőrzés tervezett időpontjáról minimum 5 nappal megelőzően értesíteni kell a közreműködő szakhatóságot. (Lehetőség szerint egyeztetni kell a szakhatóságnak megfelelő időpont kiválasztása érdekében, ugyanakkor a szakhatóság együttműködésének hiánya, vagy a helyszínen történő meg nem jelenése nem akadálya az ellenőrzés kitűzött időpontban történő lefolytatásának.)

Amennyiben az hatósági ellenőrzés eredményes lefolytatásához indokolt, a NTAK-hoz történő csatlakozással kapcsolatban felmerült szakkérdésekben elsősorban a Magyar Turisztikai Ügynökség Zrt-t, a szálláshely-minősítéssel kapcsolatban felmerült szakkérdésekben elsősorban a Magyar Turisztikai Minőségtanúsító Testület Nonprofit Kft-t kell kirendelni.

Az eljárás során a Hivatal ügyintézői megvizsgálják a bejelentés alapján képező feltételeknek való megfelelést, a szálláshely-szolgáltató által az üzemeltetésre vonatkozó rendelkezések maradéktalan teljesítését.

Amennyiben más, hatáskörrel rendelkező szakhatóság is közreműködik:

PVMKH Ceglédi Járási Hivatala Népegészségügyi Osztály ellenőrzi a higiénés és egészségvédelmi, ivóvízre vonatkozó minőségi, a települési hulladékkal és nem közművel összegyűjtött háztartási szennyvízzel kapcsolatos közegészségügyi, járványügyi vonatkozású követelményekre, valamint a kémiai biztonságra és a dohányzóhelyek kijelölésére vonatkozó jogszabályi előírások érvényesítésével kapcsolatos szakkérdéseket.

PVMKKH Ceglédi Járási Hivatala Élelmiszerlánc-biztonsági és Állategészségügyi Osztály ellenőrzi az élelmiszer-higiéniai, -biztonsági, -minőségi követelményeknek való megfeleléssel kapcsolatos szakkérdéseket.

PVMKH Építésügyi és Örökségvédelmi Főosztály Építésügyi Osztály 2. ellenőrzi az általános építésügyi követelményeknek való megfeleléssel kapcsolatos szakkérdéseket.

PVM Katasztrófavédelmi Igazgatóság Ceglédi Kirendeltsége ellenőrzi a tűzvédelmi előírások betartását és a kiürítés feltételeinek meglétét.

Az ellenőrzés végrehajtása során, szükség szerint – amennyiben ezt az ellenőrzés körülményei indokolják – a helyszínt a rendőrség az Ákr. 70. §-a szerint biztosítja.

A vizsgálat során a hatóságnak törekednie kell arra, hogy a szálláshelyek működését és a szolgáltatást igénybe vevőket a lehető legkisebb mértékben zavarja.

A hatóság az ellenőrzésről, az annak során tett megállapításokról, a szolgáltató által tett nyilatkozatokról jegyzőkönyvet állít ki, esetenként fényképfelvételt készíthet. A hatóság az ellenőrzés során készített jegyzőkönyv egy példányát a helyszínen átadja, vagy az ügyfél részére haladéktalanul megküldi.

**A hatósági ellenőrzés jogkövetkezményei:**

A Korm. rendelet 14.§ (1) bekezdése szerint a szálláshelyre vonatkozó jogszabályi és hatósági előírások megsértése esetén a jegyző az alábbi jogkövetkezményeket állapítja meg:

a) – a *c)–e)* pontokban meghatározott esetek kivételével – határidő tűzésével felhívja a szálláshely-szolgáltatót a jogsértés megszüntetésére, illetve a jogszabályi feltételeknek megfelelő állapot helyreállítására,

b) ha a szálláshely-szolgáltató az *a)* pontban meghatározott határidő elteltével a jogsértést nem szünteti meg, illetve a jogszerű állapotot nem állítja helyre, arra ismételt határidő kitűzésével felszólítja a szolgáltatót és egyidejűleg pénzbírságot szab ki,

c) ha a szálláshely nem felel meg a 4. §-ban meghatározott követelményeknek, határidő kitűzésével felhívja a szálláshely-szolgáltatót a jogsértő állapot megszüntetésére és a jogszerű állapot helyreállítására, és a jogsértő állapot megszüntetéséig, illetve a jogszerű állapot helyreállításáig, de legfeljebb kilencven napig elrendeli a szálláshely ideiglenes bezárását,

d) azonnali hatállyal megtiltja a szálláshely-nyilvántartásban nem szereplő és a Nemzeti Turisztikai Adatszolgáltató Központba nem regisztrált szálláshely üzemeltetését, és pénzbírságot szab ki,

e) ha az ideiglenes bezárást követően a szálláshely-szolgáltató a megjelölt határidőn belül a jogsértő állapotot nem szünteti meg, vagy a szálláshely-szolgáltató egy éven belül ismételten olyan jogsértő magatartást tanúsít, amely miatt vele szemben a *b)* pont szerinti pénzbírságot kell kiszabni, elrendeli a szálláshely bezárását,, egyidejűleg törli a szolgáltatót a nyilvántartásból.

A Korm. rendelet 14. § (2) szerint az (1) bekezdés b) pontja szerinti pénzbírság összege

a) szálloda esetében

aa) legfeljebb 50 ágy befogadóképesség esetén 1,2 millió Ft,

ab) 51 és 100 ágy közötti befogadóképesség esetén 2 millió Ft,

ac) 101 és 150 ágy közötti befogadóképesség esetén 3 millió Ft,

ad) 151 és 200 ágy közötti befogadóképesség esetén 4 millió Ft,

ae) 200 ágy befogadóképesség felett 5 millió Ft;

b) panzió esetében 500 ezer Ft;

c) kemping esetében

ca) legfeljebb 20 lakóegység esetén 200 ezer Ft,

cb) 21 és 50 közötti lakóegység esetén 400 ezer Ft,

cc) 51 és 100 közötti lakóegység esetén 600 ezer Ft,

cd) 100 lakóegység-kapacitás felett 800 ezer Ft;

d) üdülőháztelep esetében 100 ezer Ft;

e) közösségi szálláshely esetében

ea) legfeljebb 20 ágy befogadóképesség esetén 100 ezer Ft,

eb) 21 ágy befogadóképesség felett 200 ezer Ft;

f) magánszálláshely esetében 100 ezer Ft;

g) egyéb szálláshely esetében

ga) legfeljebb 20 ágy befogadóképesség esetén 100 ezer Ft,

gb) 21 ágy befogadóképesség felett 200 ezer Ft.

h) nyaralóhajó esetében 100 ezer Ft.

(3) Az (1) bekezdés d) pontja szerinti pénzbírság összege a (2) bekezdésben meghatározott összegek kétszerese.

(4) Az (1) bekezdés b) és d) pontja szerinti pénzbírság összege a központi költségvetést illeti meg.

**Az ellenőrzési terv közzététele:**

Az ellenőrzési tervet a hatóság a [www.cegledbercel.asp.lgov.hu](http://www.cegledbercel.asp.lgov.hu) oldalon teszi közzé.

Dátum: Ceglédbercel, 2024. november 28.

Nagy Károlyné

jegyző

1. [↑](#footnote-ref-2)